Ha Ka Dhigina Dadka Lahaysteyaal Siyaasadeed Ee Xurmeeya Rabitaankooda!
Channel: Heersare Media
Date: 21/04/2024

Jiilka la wareegaya hoggaanka ee cagta saaray hilinka siyaasadda, waa in aanay dadkooda ka dhigin la haysteyaal ama maxaabiis siyaasadeed; waa in ay xurmeeyaan rabitaankooda. Waa in ay ka leexdaan jidkii siyaasiyiintii hore ee ku aroorayey in dadka laga dhigo lahaysteyaal siyaasadeed; dad codkooda iyo masiirkooda siyaasadeed aan u madaxbannaan karin.
Waa in dadka hankooda la dhiso oo la gaadhsiiyo heer uu qofku gaadho mabda' iyo xulusho xor ah.